Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 28/13/8806	Košice, 24.5.2013
EEČ : 2-65-157-2013

U Z N E S E N I E

Trestná vec:	obvinený XXXXX 
Prečin:	Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	v obci XXXXX, okres XXXXX – okolie, d¨ľa 06. 01. 2013 po vzájomnej predchádzajúcej dohode s XXXXX poškodili verejné telekomunikačné zariadenie a to tým spôsobom, že XXXXX vyliezol na stĺpy obecného rozhlasu a kliešťami odštikol zo stĺpov jednožilový medená kábel miestneho rozhlasu o dĺžke 490 m, ktorý po dopade na zem XXXXX stočil a uložil do pripraveného vreca, ktorý následne odcudzili a o opálení izolácie odpredali v zberni druhotných surovín, pričom svojím konaním spôsobili poruchu prevádzky všeobecne prospešného zariadenia a to výpadok signálu obecného rozhlasu  v obci a odcudzením medeného kábla spôsobili pre XXXXX škodu vo výške 875,21 €

lebo je trestné stíhanie neprípustné podľa § 9 odsek 1 písmeno d

Odôvodnenie:

	Uznesením vyšetrovateľa Okresného riaditeľstva PZ, Odboru kriminálnej polície XXXXX – okolie sp. zn. ORP-7/OVK-KS-2013 zo d¨ľa 20. 02. 2013 bolo vznesené obvinenie XXXXX a XXXXX pre zločin poškodzovania a ohrozovania prevádzky všeobecne prospešného zariadenia podľa § 286 ods. 1 písm. a, ods. 2 písm. a/ Tr. zákona spáchaný vo forme spolupáchateľstva podľa § 20 Tr. zákona a   prečin krádeže podľa § 212 ods. 1 Tr. zákona spáchaný vo forme spolupáchateľstva podľa § 20 Tr. zákona, na tom skutkovom základe, ako je uvedené vo výrokovej časti tohto uznesenia.

	Vyšetrovateľ PZ predložil d¨ľa 30. 04. 2013 na tunajšiu prokuratúru vyšetrovací spis s návrhom na zastavenie trestného stíhania podľa § 215 ods. 1 písm. d/ Trestného poriadku s poukazom na § 9 ods. 1 písm. d/ Trestného poriadku, nakoľko obv. XXXXX zomrel. 

	Po preskúmaní návrhu vyšetrovateľa ako aj samotného vyšetrovacieho spisu som jeho návrh akceptoval.

	V priebehu vyšetrovania bol zabezpečený úmrtný list, z ktorého je zrejmé, že obv. XXXXX d¨ľa 29. 03. 2013 zomrel.

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 ods. 1 Trestného poriadku trestné stíhanie nemožno začať a ak už bolo začaté, nemožno v ¨ľom pokračovať a musí byť zastavené proti tomu, kto zomrel alebo bol vyhlásený za mŕtveho.

	Vzhľadom k tomu bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor